**Zápisnica zo slávnostného zasadnutia Obecného zastupiteľstva v Boleráze, ktoré sa konalo dňa 11.12. 2014 v kultúrnom dome**

Počet poslancov obecného zastupiteľstva : 9

Počet prítomných poslancov: 8

Ospravedlnený. Ing. Jozef Franerk

Prítomní: Ing. Pavol Mackovčín – doterajší a zároveň aj novozvolený starosta obce

Daniela Landrišučová - predseda miestnej volebnej komisie

Ing. Renáta Srnková – zapisovateľka

Občania obce Boleráz – viď priložená prezenčná listina

**PROGRAM:**

1. Otvorenie zasadnutia

2. Určenie zapisovateľa a overovateľov zápisnice

3. Oznámenie výsledkov volieb do orgánov samosprávy obce ( predseda miestnej

volebnej komisie)

4. Zloženie sľubu novozvoleného starostu obce a prevzatie insignií

5. Zloženie sľubu poslancov obecného zastupiteľstva

6. Vystúpenie novozvoleného starostu

7. Voľba mandátovej a návrhovej komisie

8. Poverenie poslanca obecného zastupiteľstva, ktorý bude oprávnený zvolávať

a viesť zasadnutie obecného zastupiteľstva

9. Diskusia

10. Schválenie uznesenia

11. Záver

1. **Otvorenie zasadnutia**

Slávnostné zasadnutie obecného zastupiteľstva zahájil starosta obce Ing. Pavol Mackovčín

1. **Určenie zapisovateľa a overovateľov**

Starosta obce určil za zapisovateľku Ing. Renátu Srnkovú. Za overovateľov zápisnice určil poslancov Miroslava Kováč a Cypriána Hubinského

1. **Výsledky volieb do orgánov samosprávy**

Správu miestnej volebnej komisie o výsledku a priebehu volieb do orgánov samosprávy obce, ktoré sa konali dňa 15.11.2014 predniesla predsedníčka miestnej volebnej komisie p. Daniela Landrišičová. Správa miestnej volebnej komisie tvorí prílohu zápisnice.

1. **Zloženie sľubu novozvoleného starostu a odovzdanie insignií.**

Novozvolený starosta obce Ing. Pavol Mackovčín odovzdal insignie p. poslankyne JUDr. Jane Ostatníkovej a zároveň zložil slávnostne predpísaný sľub do rúk pani poslankyne JUDr. Jane Ostatníkovej svojím podpisom, slovom sľubujem a podaním ruky. Sľub starostu obce prečítala JUDr. Jana Ostatníková a odovzdala mu insignie.

1. **Zloženie sľubu poslancov obecného zastupiteľstva**

Starosta obce prečítal sľub poslancov obecného zastupiteľstva. Poslanci do rúk starostu zložili sľub podaním ruky, slovom sľubujem a svojím podpisom. Starosta odovzdal novozvoleným poslancom menovacie dekréty.

Poslanci skladali sľub v nasledovnom poradí:

1. JUDr. Jana Ostatníková
2. Ing. Rudolf Mackovčín
3. Miroslav Kováč
4. Ing. Gabriela Vrábliková
5. Mgr. Daniela Miškovičová
6. Ing. Alojz Belica
7. Cyprián Hubinský
8. Jaroslav Vyskoč

1. **Vystúpenie novozvoleného starostu**

Novozvolený starosta Ing. Pavol Mackovčín sa prihovoril svojim slávnostným príhovorom k novozvoleným poslancom a obyvateľom obce Boleráz, ktorí sa zúčastnili slávnostného zasadnutia obecného zastupiteľstva. Starosta poďakoval občanom za podporu pri voľbách , poslancom obecného zastupiteľstva , spolupracovníkom a všetkým zložkám, ktoré pracujú pri obecnom úrade v Boleráze za spoluprácu v minulom volebnom období.

1. **Voľba mandátnej a návrhovej komisie**

Starosta obce navrhol do mandátnej komisie:

Predseda – Mgr. Daniela Miškovičová

Členovia - Ing. Gabriela Vrábliková

- Ing. Alojz Belica

Starosta obce navrhol do návrhovej komisie:

Predseda – JUDr. Jana Ostatníková

Členovia -Jaroslav Vyskoč

-Ing. Rudolf Mackovčín

Poslanci súhlasili s návrhom jednotlivých komisií a  obidve komisie jednohlasne zvolili.

Komisie ihneď po zvolení začali svoju činnosť.

**UZNESENIA**

**z prvého slávnostného zasadnutia obecného zastupiteľstva, ktoré sa konalo dňa 11.12. 2014**

**UZNESENIE č. 1**

**Obecné zastupiteľstvo v Boleráze**

1. **BERIE NA VEDOMIE**
   1. výsledky volieb v obci na funkciu starostu obce a na funkciu poslancov obecného zastupiteľstva
   2. vystúpenie novozvoleného starostu
2. **KONŠTATUJE, ŽE**
   1. novozvolený starosta obce Ing. Pavol Mackovčín zložil zákonom predpísaný sľub starostu obce
   2. novozvolení poslanci obecného zastupiteľstva zložili zákonom predpísaný sľub poslanca obecného zastupiteľstva

JUDr. Jana Ostatníková

Ing. Rudolf Mackovčínl

Miroslav Kováč

Ing. Gabriela Vrábliková

Mgr. Daniela Miškovičová

Ing. Alojz Belica

Cyprián Hubinský

Jaroslav Vyskoč

**UZNESENIE č. 2**

**obecné zastupiteľstvo v Boleráze**

**POVERUJE**

poslankyňu JUDr. Janu Ostatníkovú zvolávaním a vedením zasadnutí obecného zastupiteľstva v prípadoch podľa § 12 ods. 2 prvá veta ods. 3 tretia veta, ods. 5 tretia veta a ods. 6 tretia veta zákona č. 369/1990 Zb. o obecnom zriadení v znení neskorších predpisov.

Na záver starosta obce poďakoval prítomným občanom a poslancom

obecného zastupiteľstva za účasť na prvom zasadnutí obecného zastupiteľstva.

Zapísala: Ing. Renáta Srnková

................................................

Ing. Pavol Mackovčín

starosta obce

Overovatelia zápisnice:

Cyprián Hubinský .......................................................

Miroslav Kováč .......................................................

Príloha:

**Správa**

**Miestnej volebnej komisie v Boleráze o výsledku volieb do obecného zastupiteľstva a starostu obce , ktoré sa konali 15.novembra 2014 v čase od 7,00 hod. do 20,00 hod.**

Miestna volebná komisia v Boleráze pracovala v zložení predseda – Daniela Landrišičová, podpredseda - Mgr. Drahomíra Ostatníková, členovia - Emília Krišicová, Mária Kováčová, Zuzana Slezáková a zapisovateľka Jana Ostatníková.

Obecné zastupiteľstvo na svojom zasadnutí dňa **26.júna 2014 uznesením č.36/2014** určilo, že Obecné zastupiteľstvo v Boleráze bude mať celkovo **9 poslancov,** ktorí budúzvolení v jednom volebnom obvode. Kandidátnu listinu pre voľby do obecného zastupiteľstva predložila strana SMER – sociálna demokracia,  Kresťanskodemokratické hnutie a 4 nezávislí kandidáti.

Kandidátnu listinu na starostu obce predložili 2 nezávislý kandidáti.

Miestna volebná komisia na svojom zasadnutí preskúmala kandidátne listiny podľa § 22 odst. 1 zákona SNR č. 346/1990 Zb. o voľbách do orgánov samosprávy obcí v znení neskorších predpisov. Všetky predložené kandidátne listiny spľňali požadované podmienky citovaného zákona a boli dňa 24.septembra 2014 zaregistrované. Vyhlásenie kandidatúry pre voľby poslancov obecného zastupiteľstva a starostu obce bolo uverejnené na úradnej tabuli a na webovej stránke obce v stanovenom termíne**.**

Voliči volili vo dvoch volebných okrskoch. Do zoznamov voličov bolo zapísaných **1843 voličov**. Na voľbách sa zúčastnilo **905 voličov t.j. 49,10 %.**

Pre voľby do obecného zastupiteľstva bolo odovzdaných 869 platných hlasovacích lístkov. Zvolených bolo 9 poslancov v nasledovnom poradí podľa počtu získaných platných hlasov:

|  |  |  |  |
| --- | --- | --- | --- |
| **1** | **Jana Ostatníková JUDr** | **KDH** | **585 hlasov** |
| **2** | **Jozef Franek Ing.** | **nezávislý kandidát** | **571 hlasov** |
| **3** | **Rudolf Mackovčín Ing.** | **KDH** | **517 hlasov** |
| **4** | **Miroslav Kováč** | **nezávislý kandidát** | **482 hlasov** |
| **5** | **Gabriela Vrábliková Ing** | **KDH** | **467 hlasov** |
| **6** | **Daniela Miškovičová Mgr.** | **SMER -SD** | **451 hlasov** |
| **7** | **Alojz Belica, Ing.** | **SMER-SD** | **408 hlasov** |
| **8** | **Cyprián Hubinský** | **SMER-SD** | **358 hlasov** |
| **9** | **Jaroslav Vyskoč** | **SMER-SD** | **333 hlasov** |

Náhradníci - kandidáti , ktorí neboli zvolení za poslancov obecného zastupiteľstva v poradí

podľa počtu získaných hlasov:

|  |  |  |  |
| --- | --- | --- | --- |
| 1 | Juraj Gonšor Mgr. | nezávislý kandidát | 325 hlasov |
| 2 | Daniel Dugovič | SMER -SD | 294 hlasov |
| 3 | Rastislav Nemček | nezávislý kandidát | 212 hlasov |
| 4 | Viera Polakovičová Mgr. | SMER -SD | 187 hlasov |

Pre voľby starostu obce bolo odovzdaných 883 platných hlasovacích lístkov.Za starostu obce bol zvolený **Ing. Pavol Mackovčín, nezávislý kandidát s počtom 803 hlasov.**

Kandidát, ktorý nebol zvolený Rastislav Nemček získal 79 hlasov.

Voľby do obecného zastupiteľstva a starostu obce prebehli v súlade so zákonom č.346/1990 Zb. o voľbách do orgánov samosprávy obcí.

Zápisnica o výsledku volieb bola spísaná dňa 15.11.2014 o 21,44 hod. Po podpísaní bola v jednom rovnopise doručená na obvodnú volebnú komisiu.

Daniela Landrišičová

predseda MVK v Boleráze